# Årsberetning for Grønn avdeling 2021

## Beskrivelse av avdelingen

* Avdeling hadde 11 brukere per 31.12.21
* Antall årsverk 14 hvor 60% - 3-årig og 40% - 1-årige per 31.12.20
* Grønn avdeling har stor variasjonsbredde i brukergruppen. Diagnoser som Autisme, Prader Willis og Down Syndrom er representative for våre brukere.
* Målsetning for grønn avdeling har vært å gi den enkelte bruker et målrettet og realistisk opplæringstilbud.
* Generelle aktiviteter på avdelingen er: sansestimulering, fysmus, kommunikasjon, fysisk aktivitet, sosialtrening og produksjon av kort og diverse produkter.

## Dette har vi arbeidet med i år

* Til tross for pandemien som ville ikke slippe taket også i 2021 har personalet jobbet målrettet for å skape trivsel og forutsigbarhet for våre brukere. Timeplaner måtte evalueres jevnlig i takt med begrensingene som kom i forhold til korona.
* Tross pandemien fortsatte vi å jobbe med utvikling av kommunikasjonssystemer, lagde nye mål – og tiltaksplaner for 2021/2022. Vi har gjennomført alle mål- og evalueringsmøter.
* Vi har gjennomført 4 planleggingsdager der hovedtema var «Etikk, mine, dine og våre verdier» i forhold til arbeid med mennesker med utviklingshemming. Vi har startet med implementering av nytt journalsystem «Omhu»
* På grunn av korona var de fleste kurs gjennomført via teams. Personalet tok bl. annet kurs om bruk av makt og tvang, autisme spekterforstyrrelser, Prader-Willy syndrom.
* Grønn avdeling har jobbet kontinuerlig med opprettholdelse av godt arbeidsmiljø. Vi startet blant annet året 2021 med oppstart av trivselstiltaket «hemmelig venn» Med svært positive tilbakemeldinger fra personalgruppen valgte vi også å avslutte året 2021 med trivselstiltaket. – et lite tiltak som etter våre erfaringer gir store positive ringvirkninger.

Avdelingsleders vurdering: Personalet på avdelingen har vært kreative i forhold til den daglige driften av avdelingen. De har jobbet mye for å skape trygghet for våre brukere slik at pandemien kjentes så lite som mulig for de vi jobber for. De fleste mål og tiltaksplaner som personalet jobbet med ble oppnådd, men det gjenstår fortsatt en del arbeid som vi fortsetter å jobbe med i neste år.

Marcel Babraj

avdelingsleder